OSTVARENO 

GODINA 2019.

22. lipnja
Redovna i Izborna skupština

8. – 10. studen.
Na Znanstvenom skupu Nijemci i Austrijanci u hrvatskom kulturnom krugu


Zemaljske udruge Podunavskih Švaba u Hrvatskoj iz Osijeka sudjelovao je 


tajnik Stjepan Najman s temom Mirovinski pravilnik bizovačkog grofa 


Normanna.

10. prosinca
Promocija knjige Putevi uspjeha valpovačke gimnastike autora prof. dr. sc.


Zdenka Segetlije. Moderator: Ivan Tonković, predsjednik OMH u Valpovu;


predstavlječi: Zlatko Ištvanović, predsjednik GK Hrvatski sokol Valpovo;


dr. sc. Dinko Župan; autor. Program su upotpunili mladi gimnastičari ujedno i 


glazbenici. 

kroz godinu 
Priređeno 5 brojeva Valpovačke baštine

GODINA 2020.

18. veljače
Promocija knjige ''Striptiz života'' Branka Hršaka. Promociju je vodila Sanja
Birović, prof. ujedno lektorica i recenzentica, a u glazbenom dijelu nastupili su Vjeko i Valentina Pavlović.

26. lipnja
Promocija 25. jubilarnog broja Valpovačkog godišnjaka u okviru programa 


Ljeta valpovačkog. Moderator je bio Jozo Bogdanović, potpredsjednik 


ogranka, a o radovima su govorili Zdravko Pavlović, Darko Grgić i Dr. sc. 


Zdenko Segetlija te urednik Stjepan Najman. U glazbenom je dijelu

 sudjelovao Predrag Matijanić. Promociji je nazočio pjesnik Luko Paljetak.

27. lipnja
Čitanje Valpovčica i priče starih Valpovčana ove je godine bilo povezano uz 


epidemiju koronavirusa. Stjepan Najman je govorio o otvaranju prve 


zdravstvene ustanove 1929. godine i djelovanju dr. Ive Matanića. Moderator


je bio dr. Dinko Župan, idejni začetnik priredbe, a priče je čitala Sandra 


Miljački Andrić.

2. rujna 
Promocija knjige ''Ledina Labova'' Joze Bogdanovića održana je u dvorištu


Gradske knjižnice i čitaonice ''pod kestenom''. O motivima i pjesništvu 


govorila je Kristina Inhof, recenzentica i lektorica zbirke, naglasivši 
bogatstvo očuvanja tradicije slavonskog sela koju zbirka njeguje. Istodobno 


se prisjetila svog djetinjstva u selu Nard, pored kojega je toponim Labov o 

kojemu (osim Narda) pjesme govore. Program je vodila Sandra Miljački 


Andrić. Pored autora pjesme su izrekle učenice Martina Mandušić i Marija 


Vidušić te autorova unuka Lana Bogdanović, a u glazbenom dijelu nastupio 


je tamburaški sastav Kočije iz Narda.

8. prosinca
Povodom Dana grada Valpova Plaketom Matija Petar Katančić nagrađen je naš osječki član i dugogodišnji tehnički urednik knjiga i Valpovačkog godišnjaka 

Zvonko Jerković.

kroz godinu
Priređeno 3 broja Valpovačke baštine.
GODINA 2021.

23. ožujka        u maloj dvorani Centra kulture „Matija Petar Katančić“ pred, zbog
                        epidemioloških mjera, ograničenim brojem prisutnih predstavljena je 

slikovnica Dječje vrckave misli autora Zdravka Pavlovića. O knjizi, autoru i njegovu stvaralaštvu govorio je predsjednik Ogranka prof. Ivan Tonković koji je također zahvalio na potpori Gradu Valpovu i Turističkoj zajednici grada Valpova. U ostvarenju slikovnice pomoć su uredniku Stjepanu Najmanu pružile predsjednica Društva „Naša djeca“ u Valpovu Sara Ćavar i Katarina Bulut Čolaković koja je zajedno s autorom odabrala ilustracije koje su nacrtali učenici Osnovne škole Matije Petra Katančića u Valpovu. 

Knjiga je rezultat dugogodišnjeg rada autora na zavičajnim i ekološkim temama s predškolskom djecom i njihovih naglas izrečenih misli. U knjigu je uvršteno šesnaest anegdota. Zdravko Pavlović izrazio je zadovoljstvo suradnjom s Maticom hrvatskom rekavši kako je moguće pripremiti i novu zbirku dječjih misli jer ih zabilježenih ima još mnogo. Predsjednica DND-a u Valpovu Sara Ćavar posebno je naglasila lijepu suradnju s Ogrankom Matice hrvatske i ukazala na smjer u kojem bi trebalo nastaviti potičući stvaralaštvo o mladima i za mlade.
31. svibnja
Uloga medija telecom hrvatskog proljeća bio je naslov predavanja Domagoja Berečića koje je održano u Gradskoj knjižnici i čitaonici u Valpovu a koje je organizirao dr. sc. Dinko Župan.

21. lipnja
U programu Ljeta valpovačkog u Centru kulture „Matija Petar Katančić’’ Ogranak je. predstavio 26. broj Valpovačkog godišnjaka. Predstavljanje je vodio predsjednik Ogranka Matice hrvatske Ivan Tonković, a u prigodnom glazbenom programu sudjelovali su i polaznici Glazbenih odjela Osnovne škole Matije Petra Katančića Valpovo Petra Grgurić i Tin Mijatov na klaviru te Patricija Vonić na flauti.
22. lipnja 
održano je svečano predstavljanje slikovnice Dječje vrckave misli Zdravka Pavlovića u kojem su sudjelovala školska djeca, autori ilustracija, a u glazbenom dijelu autor slikovnice svirajući harmoniku. Predstavljanje je održano u atraktivnom ambijentu dvorišta Gradske knjižnice i čitaonice Valpovo, „pod kestenom“.

Brojnu je publiku, među kojom je bio i gradonačelnik Matko Šutalo, pozdravila voditeljica Gradske knjižnice i čitaonice Sandra Miljački Andrić, a zatim su pjesmom o gradu u kojem odrastaju to učinili i najmlađi sudionici predstavljanja, polaznici Dječjeg vrtića Maza iz skupine Šapice. U vrelo lipanjsko predvečerje o slikovnici, njezinu autoru i nastanku slikovnice, u programu koji je vodila Katarina Bulut Čolaković, govorili su predstavnici izdavača, Ogranka Matice hrvatske, Ivan Tonković i Stjepan Najman.

Slikovnica je rezultat druženja autora s djecom tijekom podučavanja o uglavnom ekološkim temama i zavičaju pa je i logično da su vrckave misli ilustrirane dječjim crtežima. Velike zasluge za nastanak knjige pored autora i nakladnika tako imaju i Gabriel Alvađ, Lea Barić, Nives Bilić, Lea Dušanić, Tin Guldan, Marija Krišković, Matej Kuna, Aelisha Lovrečić, Klara Marković, Petra Matijanić, Sara Milić, Sven Rus, Veronika Sabo, Matej Setnik, Iva Sobodić, Nikola Subić, Mihael Škorić, Lovro Špoljarić, Larisa Vinogradac i Karla Zenelović. Ilustracije su nastale na likovnoj radionici koju je s učenicima Osnovne škole Matije Petra Katančića Valpovo provela Sara Ćavar. Autor slikovnice, biolog i veliki prijatelj djece Zdravko Pavlović Čupko predstavio se publici riječju, ali i muziciranjem na njemu omiljenom glazbalu – harmonici.

23. lipnja 
Predstavljena knjiga poezije Bela sela, beli vez Nade Maletić, pjesnikinje iz Valpova. Budući da je ova knjiga izdana u sklopu nakladničke aktivnosti Ogranka Matice hrvatske iz Valpova, sudionike predstavljanja, među kojima su bili i Ivana Bagarić, predsjednica Županijske skupštine, i Marko Barišić, zamjenik gradonačelnika Valpova, pozdravio je Ivan Tonković, predsjednik Ogranka. Poeziju Nade Maletić karakterizira „šokački divan“ kojim je pisana te humorističan stil. U predstavljanju knjige, koja sadrži 53 pjesme, pored autorice sudjelovali su Sanja Birović, voditeljica, ali i lektorica i recenzentica, Jozo Bogdanović, pjesnik koji je uz autoricu sudjelovao u interpretaciji nekoliko odabranih pjesama iz novonastale zbirke, te tamburaški orkestar HKUD-a „Valpovo 1905“ koji je izveo nekoliko odabranih melodija i doprinio ugodnom poetskom druženju.

25. lipnja 
donio je program Čitanje Valpovčica i pričanje priča iz povijesti Valpova, a tema je bila 50. godišnjica osnutka Ogranka Matice hrvatske u Valpovu. Kao i prethodne tri godine, i ove je godine ovom događanju domaćin bila Gradska knjižnica i čitaonica Valpovo. Voditeljica knjižnice Sandra Miljački Andrić uvela je publiku u temu s pričom iz Valpovčica vezanom uz osnutak Ogranka Matice Hrvatske u Valpovu 1971. godine. Moderator dr. sc. Dinko Župan naglasio je važnost 50. godišnjice osnutka Ogranka za kulturnu povijest grada Valpova te najavio glavnog gosta i govornika dr. Ivana Caneckog, prvog predsjednika Ogranka Matice hrvatske u Valpovu. Prije dr. Caneckog autor Valpovčica Stjepan Najman dao je kratki kronološki pregled osnutka Ogranka Matice hrvatske u Valpovu i iznio procjenu da je 30. svibnja 1971. godine u dvorištu dvorca i izvan njega na Osnivačkoj skupštini prisustvovalo oko 7000 ljudi. Dr. Canecki ispričao je kako su tekle pripreme za osnutak Ogranka i kakva je atmosfera tada vladala u Valpovu te kako su Valpovčani prihvatili ideje hrvatskog proljeća. Naglasio je ulogu studenata koji su pomagali u organizacijskim pripremama za Osnivačku skupštinu istaknuvši među njima Stjepana Čamagajevca Čeveta. Kroz svoju priču iznio je složenost tadašnjih međuljudskih odnosa, osobito nakon progona sudionika hrvatskog proljeća.

10. studenoga 

Tijekom ljeta pripremana je druga pjesnička zbirka valpovačkog pjesnika Branka Hršaka Strah od malih ljudi koja je otisnuta početkom jeseni i predstavljena 2021. u Centru kulture „Matija Petar Katančić“ u Valpovu. Program je vodila Sanja Birović, ujedno lektorica i recenzentica.

kroz godinu 
priređena su i 4 broja Valpovačke baštine, glasila rađenog u „kućnoj radinosti“.
GODINA 2022.

2. ožujka
Sredinom ožujka 2022. konačno je otisnuta povjesnica pod naslovom Ovo plavo Valpovo – enigmatska povijest grada Valpova. Autor Stjepan Najman ispisuje 150 godina bavljenja enigmatikom stanovnika Valpova. Na 156 stranica opisana su kronološki događanja sve do 2021. godine te bibliografija članaka, knjiga i elektronskih zapisa vezanih uz valpovačku enigmatiku. Tu su još leksikon valpovačkih enigmata, njihovi radovi te radovi drugih sastavljača o Valpovu i Valpovčanima. Donesen je popis tiskovina koje su izlazile i imale enigmatsku rubriku, autorski brojevi, zatim enigmatska druženja s valpovačkim sudionicima.

3. travnja
Po smirivanju epidemiološke situacije konačno je 2022. održana svečanost obilježavanja 50 godina od osnutka Ogranka Matice hrvatske u Valpovu. 

22. travnja 
Zbirka pjesama Iluzije osamljenika Joze Bogdanovića predstavljena je u Gradskoj knjižnici i čitaonici Valpovo 2022. godine u okviru programa Noć knjige. Program je vodila Sandra Miljački Andrić, a o knjizi je govorila Sanja Birović. U programu su sudjelovali i članovi tamburaške sekcije HKUD-a „Valpovo 1905“.

20. lipnja
Novi, 27. broj Valpovačkog godišnjaka za 2022. godinu promoviran je u okviru 54. Ljeta valpovačkog. U maloj sali Centra kulture „M. P. Katančić“ okupio se znatan broj štovatelja ove edicije uz nazočnost gradskih dužnosnika predvođenih gradonačelnikom Matkom Šutalom.

Sadržaj Godišnjaka predstavio je potpredsjednik Ogranka Matice hrvatske u Valpovu Jozo Bogdanović naglasivši kontinuitet izlaženja. Potom su trojica autora: Zdravko Birovljević, Stjepan Vidaković i Dragan Francuz govorili o svojim člancima. Na kraju je urednik Stjepan Najman skrenuo pozornost na dva članka koja govore o kulturnom djelovanju u selima tridesetih godina XX. stoljeća te o Ferdi Desatyju kao kulturnom stvaratelju. 

U glazbenom dijelu nastupili su članovi djevojačke pjevačke skupine i tamburaši HKUD-a „Valpovo 1905“. Program je vodila Katarina Bulut Čolaković.

24. lipnja 
U Gradskoj knjižnici, u okviru programa Ljeta valpovačkog peti je put održan program „Čitanje Valpovčica“. Specifična je to priredba na kojoj se nakon pročitanih članaka iz knjige opširnije govori o temi i na taj se način evociraju sjećanja iz valpovačke prošlosti. 

Ovogodišnja je tema bila Ljekarništvo u Valpovu odnosno Ljekarnička obitelj Desaty. Prvo je voditeljica Knjižnice izrekla uvodna razmišljanja o knjizi Valpovčice, naglasila petu godišnjicu održavanja i pročitala priču o obitelji Desaty. O ljekarništvu i pripremanju izložbe u Muzeju Valpovštine, koja je otvorena krajem prošle godine, govorio je kustos mag. Stjepan Vidaković. Zatim je Stjepan Najman, koji je rođen i živio u kući Desaty, govorio o svojim sjećanjima na članove obitelji iznijevši više anegdota i zgoda iz tog vremena.
2. prosinca 
Pred kraj studenoga 2022. godine izišla je treća zbirka pjesama Branka Hršaka Gladan i žedan koja je predstavljena 2. prosinca u Centru kulture „M. P. Katančić“. Promociju je vodila lektorica knjige Sanja Birović. Osim autora stihove su govorili Jozo Bogdanović, Barbara Čvagić i Dorijan Vicić. U glazbenom dijelu nastupili su Valentina Gyerek i Vjekoslav Pavlović. 
tijekom godine 
pripremljena 3 broja Valpovačke baštine koja se priprema i umnožava u 
„kućnoj radinosti“, a donosi kratke priče iz prošlosti Valpova. Dijeli se zainteresiranim građanima besplatno. Gotovo u cijelosti priređuje ju tajnik Ogranka Matice hrvatske u Valpovu.

GODINA 2023 

19. lipnja
U do posljednjeg mjesta popunjenoj maloj dvorani Centra kulture „Matija Petar Katančić“ u okviru 55. Ljeta valpovačkog predstavljen je 28. broj Valpovačkog godišnjaka, Već taj podatak govori o velikom zanimanju građanstva za ovu ediciju koju se iščekuje sa nestrpljenjem. Program je vodila Katarina Bulut Čolaković. Nakon uvodnog pozdrava predsjednika Ivana Tonkovića sadržaj je Godišnjaka predstavio potpredsjednik Ogranka matice hrvatske Jozo Bogdanović, a zatim su to učinili i neki od autora tekstova: Stjepan Vidaković govorio je o Darku Sutariću, utemeljitelju Tvornice stočne hrane Valpovke, potom i Zdravko Pavlović o valpovačkoj bijeloj topoli, a predstavljanje je zaključio tajnik Ogranka i urednik Valpovačkog godišnjaka Stjepan Najman. U sedam rubrika objavljeno je trideset tekstova na 190 stranica. Uvodnik ovogodišnjem izdanju urednik Stjepan Najman posvetio je prvom valpovačkom akademiku Mariu Brdaru, četvrtom iz Valpovštine, koji je to postao 19. svibnja 2022. godine. Program su upotpunili učenici Glazbene škole Valpovo David Grgić, Ina Cvetković, Klara Romić i Viktor Perak.
23. lipnja
Edukacijsko – interpretacijski centar Matije Petra Katančića, Valpovo ugostio je sudionike priredbe Čitanje „Valpovčica“: „60 godina Hrvatskog radija Valpovštine“ Marta Đurković, moderatorica čitanja, osvrnula se na nastanak Valpovčica u razgovoru s autorom, Stjepanom Najmanom, a pojasnila je i simboliku mjesta čitanja Valpovčica. Naime, uobičajeno je da se čitaju u Gradskoj knjižnici i čitaonici, a jučer su se čitale u Edukacijsko – interpretacijskom centru Matije Petra Katančića, na trgu pored crkve, upravo u zgradi u kojoj je otpočela svoj rad Radio stanica. U evociranju uspomena na radio nekada i sada sudjelovao je sadašnji direktor Davor Runje i Vladimir Vazdar koji je dobar dio radnog vijeka proveo kao spiker, novinar, urednik i direktor.
9. rujna 
Manifestacija Katančićevi dani ponudila je Sajam knjiga na kojem je sudjelovao i Ogranak Matice hrvatske u Valpovu nudeći po popularnim cijenama svoja izdanja.

